 HRVATSKA GOSPODARSKA KOMORA i SVEUČILIŠTE U DUBROVNIKU

 Županijska komora Dubrovnik Odjel za elektrotehniku i računarstvo

*Dubrovnik. 22. veljače 2013.*

**Izrada web stranica za mikromale poduzetnike od danas i službeno počima**

Ugovore o provedbi projekta „Web post – izrada web stranice za poduzetnike od strane studenata“, potpisali su, danas, 22. veljače 2013., u prostorijama Rektorata Sveučilišta u Dubrovniku, rektorica Sveučilišta u Dubrovniku prof.dr.sc. Vesna Vrtiprah i predsjednica HGK – Županijske komore Dubrovnik Terezina Orlić sa šesnaest županijskih poduzetnika:

* Aeda Inc d.o.o.
* Anita Karaman OPG
* Banovac, obrt
* Beta d.o.o.
* Dingač, obrt
* Di Sport d.o.o.
* Fabula Ragusea d.o.o.
* Kambi d.o.o.
* Lighting d.o.o.
* Marinović - Konavle d.o.o.
* MEC DIZAJN, obrt
* Ragusa Net d.o.o.
* Staklo d.o.o.
* Studijski centar za obnovu i razvoj d.o.o.
* Ventulus d.o.o.
* Vrtlarko, obrt

Potpisivanje Ugovora u skladu je sa Sporazumom o suradnji, između Hrvatske gospodarske komore – Županijske komore Dubrovnik i Sveučilišta u Dubrovniku – Odjela za elektrotehniku i računarstvo, potpisanim 18. prosinca 2012.

Ugovor definira predviđeni obim Projekta, obveze poduzetnika i studenata te posredničke obveze HGK – Županijske komore Dubrovnik.

Rektorica prof. dr. sc. Vesna Vrtiprah je prije potpisivanja istaknula:

"Uvjerena sam da će studenti to kvalitetno odraditi i sigurna sam da ćemo se ponovno naći da bismo proglasili najbolje radove i dobitnicima uručili prigodne poklone. Zahvaljujem svima koji sudjeluju u projektu"

Terezina Orlić predsjednica ŽK Dubrovnik je dodala:

"Novčana vrijednost projekta nije velika, ali vjerujem da će vam web stranica pomoći u postizanju bolje konkurentnosti jer vremena su turbulentna, a vlastita web stranica znači i bolja promocija. Javili su nam se poduzetnici iz cijele Županije, zbog čega smo veoma zadovoljni. Očekujemo povratne informacije sljedeće godine o tome koliko je projekt bio dobar. Od 16 poduzetnika koji sudjeluju u projektu 11 je trgovačkih društava, 2 OPG-a i ostalo su obrti."

Svrha Projekta je pomoć malim županijskim poduzetnicma (do 3 zaposlena) u izradi prezentacije na webu te studenatima u stjecanju praktične obuke. Sinergija obrazovnog i gospodarskog sustava trebala bi doprinjeti povećanju konkurentnosti županijskog gospodarstva.

Studenti će kroz kolokvije, seminarske, diplomske i sl. radove izraditi web stranicu za male tvrtke, potpisnice Ugovora. Na taj će način oni svoje teorijsko znanje primjeniti u praksi, a mali poduzetnici besplatno dobiti web stranicu za prezentaciju svog poslovanja. Web stranice će bit stavljene u funkciju do kraja akademske godine 2012/2013.

Kvalitetu web stranica ocijenjivat će, uz ostale, i Centar za dizajn Hrvatske gospodarske komore, te će zajedno sa Sveučilištem nagraditi najuspješnije radove.

I studenti su zadovoljni zbog pokretanja ovog projekta, jer kako su rekli žele kreativno i praktično usavršiti svoje znanje koje su do sad dobili na Sveučilištu. Isto tako prije nego što završe studiranje kroz ovaj projekt će steći određeno iskustvo koje bi mi moglo donijeti i posao.

Naravno ni poduzetnici ne kriju zadovoljstvo što je kroz ovakav vid suradnje Komore i Sveučilišta ostvaren projekt za dobrobit njih, malih poduzetnika, koji se svakodnevno bore s izazovima teškog vremena u kojem živimo.

Terezina Orlić prof.dr.sc.Vesna Vrtiprah

Predsjednica Rektorica